**Cea mai frumoasă poezie**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cea mai frumoasă poezie

Niciunde nu se poate scrie,

Căci dinlăuntrul fiinţei vine

Şi nu-s cuvinte-atât de-alese

S-arate mai pe înţelese

Finul resort din care iese,

Şi nu există pe măsură-i rime.

Cea mai frumoasă poezie

Doar dragoste poate să fie,

Atingere de Dumnezeu,

Esenţă de iubire pură

Ce nu o poţi rosti pe gură,

Ascunsă-n orişice făptură,

Greu de extras dintr-al simţirii minereu...

Nu căutaţi această poezie

În cărţi sau versuri la vreo melodie,

Căci fiecare dintre noi o poartă

În suflet, poate fără de vreun nume,

Sau dată doar unei persoane-anume,

Dar destinată pentru-ntreaga lume,

Fiind sigur peste orişicare artă!